Diari Oficial de la Generalitat Valenciana


Sumari del DOGV 8391, del 26-09-2018 (2018/8728)

RESOLUCIÓ de 9 de juliol de 2018, de la Direcció General d'Indústria i Energia, per la qual s'atorga autorització administrativa prèvia per al canvi topològic de la línia elèctrica d'alta tensió 220 kV, simple circuit, ST el Palmerar - ST Salades, desconnectant-se d'aquesta última i passant a la nova ST Torrellano en lloc de la ST Salades, situada en el terme municipal d'Elx, província d'Alacant, s'aprova el projecte d'execució de modificació i es declara, en concret, la utilitat pública de la instal·lació a modificar. Expedient ATLIRE/2012/15/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8391

Data del DOGV
:   26-09-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/8728


Data del document
:   09-07-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Elx

RESOLUCIÓ de 9 de juliol de 2018, de la Direcció General d'Indústria i Energia, per la qual s'atorga autorització administrativa prèvia per al canvi topològic de la línia elèctrica d'alta tensió 220 kV, simple circuit, ST el Palmerar - ST Salades, desconnectant-se d'aquesta última i passant a la nova ST Torrellano en lloc de la ST Salades, situada en el terme municipal d'Elx, província d'Alacant, s'aprova el projecte d'execució de modificació i es declara, en concret, la utilitat pública de la instal·lació a modificar. Expedient ATLIRE/2012/15/03. [2018/8728]  
  
Antecedents de fet  
Amb data 30 de març de 2012, Red Eléctrica de España, SA Unipersonal, a través de representant degudament acreditat, va presentar davant el llavors Servei Territorial d'Energia d'Alacant, imprés normalitzat sol·licitant:  
- autorització administrativa per al canvi topològic de la línia elèctrica d'alta tensió 220 kV, simple circuit, ST el Palmerar - ST Salades, amb nova connexió amb la nova ST Torrellano, situada al terme municipal d'Elx, província d'Alacant,  
- aprovació de projecte d'execució de la mencionada modificació, i  
- declaració d'utilitat pública, en concret, d'aquesta instal·lació.  
Juntament amb l'escrit de presentació d'aquestes peticions s'hi adjuntava la següent documentació:  
- projecte tècnic de gener de 2012, per a l'execució de la mencionada instal·lació, signat per persona tècnica competent i visat pel col·legi corresponent l'1 de febrer de 2012,  
- relació concreta i individualitzada de béns i drets que es consideren de necessària expropiació, i  
- separates per a l'obtenció dels condicionats tècnics, per a ser remeses als ajuntaments, i a la resta de les administracions públiques, organismes i, si escau, empreses de serveis públics o d'interés general afectats per la instal·lació.  
Després de l'oportú requeriment, amb data 3 d'octubre de 2013, Red Eléctrica de España, SA Unipersonal, va presentar un aclariment que indica que l'actuació objecte de sol·licitud es troba inclosa en l'Estudi d'Impacte Ambiental de la subestació ST Santa Anna.  
Consta, així mateix, en l'expedient còpia de la declaració d'impacte ambiental de 26 de juny de 2014 (Ref.: 108/0467-XTT), emesa per la Direcció General d'Avaluació Ambiental, en la qual s'estima acceptable, als sols efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte d'execució de la línia de transport d'energia elèctrica a 220 kV SE Santa Anna - SE Torrellano, que comporta la modificació del suport T-264 de la L/220 kV Sant Vicent - Salades (Torrellano), objecte de la present autorització.  
El procediment administratiu corresponent a aquestes sol·licituds es va tramitar amb l'expedient de referència ATLIRE/2012/15/03, incoat a aquest efecte pel llavors Servei Territorial d'Energia d'Alacant.  
Consten com a antecedents de la línia objecte de modificació, les següents autoritzacions:  
- Resolució de 3 de març de 2004, de la Direcció General de Política Energètica i Mines, per la qual s'autoritza a Iberdrola Distribución Eléctrica, Societat Anònima Unipersonal una línia elèctrica aèria a 220 kV, doble circuit, d'entrada i eixida en la subestació del Palmerar des del suport número 271 bis de la línia a 220 kV Escombreras-Torrent, en el tram Escombreras-Sant Vicent, a la província d'Alacant, i es declara, en concret, la utilitat pública d'aquesta.  
- Resolució de 18 de setembre de 2006, de la Direcció General de Política Energètica i Mines, per la qual s'autoritza a Infraestructuras de Alta Tensión, Societat Anònima (INALTA) la modificació de la línia elèctrica aèria a 220 kV, Escombreras-Torrent, en els trams compresos entre les subestacions de Salades-Sant Vicent i Sant Vicent-Xixona en la província d'Alacant.  
Consta com a antecedents de la subestació ST Salades, actual punt de connexió de la línia ST el Palmerar - ST Salades:  
- Resolució de 9 de juliol de 2001, de la Direcció General d'Indústria i Energia, per la qual s'autoritza administrativament a Iberdrola, SA, l'avantprojecte de la subestació de transformació de 220/20 kV denominada ST Salades (antiga ST Torrellano), en la província d'Alacant, en la qual consta una posició de línia per a atendre la línia Sant Vicent, que correspon a l'actual línia denominada el Palmerar, objecte d'aquesta modificació.  
- Resolució de 10 d'octubre de 2001, de la Direcció General d'Indústria i Energia, per la qual s'aprova el projecte d'execució de la nova subestació transformadora de 220/20 kV denominada ST Salades, situada en el terme municipal d'Elx (Alacant).  
Després de la modificació de la mencionada línia, el nou punt de connexió de la línia, serà la nova ST Torrellano 220 kV, situada en terrenys confrontants a l'actual parc intempèrie de 220 kV de la ST Salades, ambdues de titularitat de Red Eléctrica de España, SA Unipersonal.  
La nova ST Torrellano 220 kV, disposa d'autorització administrativa, aprovació de projecte i declaració d'utilitat pública, atorgada mitjançant Resolució d'1 de desembre de 2011, de la Direcció General d'Energia, així com autorització d'explotació, atorgada mitjançant Resolució de 4 de desembre de 2013, pel llavors Servei Territorial d'Energia d'Alacant, on consta una posició de línia denominada L/Sant Vicent, que correspon a l'actual línia el Palmerar, objecte d'aquesta modificació.  
En virtut de la seua condició de transportista únic, derivades de l'article 34 de la Llei 54/1997, de 27 de novembre, del sector elèctric, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del mencionat Reial decret 1955/2000, d'1 de desembre, és procedent considerar que Red Eléctrica de España, SA Unipersonal disposa de les capacitats exigibles per a promoure el present projecte.  
La sol·licitud d'autorització administrativa de construcció de la instal·lació i de reconeixement, en concret, de la seua utilitat pública, ha sigut objecte d'informació pública als efectes previstos en l'article 9 de l'esmentat Decret 88/2005, de 29 d'abril i en l'article 144 del Reial decret 1955/2000, d'1 de desembre, respectivament, durant el termini de 20 dies en:  
- el Diari Oficial de la Generalitat Valenciana, del 7 d'octubre de 2014 (DOGV 7376),  
- el Butlletí Oficial de la Província d'Alacant, del 16 d'octubre de 2014 (BOPA 198), i  
- el diari de premsa Información, edició Comunitat Valenciana, de 7 de novembre de 2014.  
Amb la mateixa finalitat i termini, el Servei Territorial d'Energia d'Alacant va remetre a l'Ajuntament d'Elx, per a la seua exposició en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, requerint aquests, una vegada finalitzat el període de publicitat, li remeteren diligència acreditativa de l'exposició, la qual consta en l'expedient.  
D'acord amb la documentació que consta en l'expedient no han sigut presentades al·legacions.  
Conforme al procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns de les quals o drets a càrrec seu, puguen ser afectats per aquesta, amb el resultat que, en síntesi, es detalla:  
- Servei Territorial d'Urbanisme d'Alacant. Amb data 1 d'octubre de 2014, emet informe favorable respecte a la compatibilitat amb el planejament urbanístic. Remés l'esmentat informe a l'interessat, aquest en pren coneixement.  
- Iberdrola Distribución Eléctrica, SA Unipersonal. Amb data 8 d'octubre de 2014, emet informe en el qual es manifesta la conformitat amb la modificació presentada. Remés el mencionat informe a l'interessat, aquest en pren coneixement.  
Conforme al que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana i en l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia d'Alacant va sol·licitar en el mateix acte a l'Ajuntament d'Elx un informe a fi de recaptar les al·legacions que siguen procedents sobre l'adaptació de la instal·lació elèctrica objecte d'aquest procediment al planejament urbanístic que resulte aplicable, així com un informe que declare conformitat o oposició a l'autorització sol·licitada i, si escau, el condicionat tècnic procedent. En l'expedient no consta l'emissió de l'informe sol·licitat, malgrat la seua reiteració.  
  
Consta en l'expedient còpia de la Declaració d'impacte ambiental, de 26 de juny de 2014, de la Direcció General de Gestió del Medi Natural, de la Conselleria d'Infraestructures, Territori i Medi Ambient (expedient 108/9731-KHV), per la qual s'estima acceptable als sols efectes ambientals i sense perjudici de l'obtenció prèvia de les autoritzacions sectorials que hi siguen aplicables, el projecte d'execució de la línia de transport d'energia elèctrica a 220 kV SE Santa Anna - SE Torrellano, que comporta la modificació del suport T-264 de la L/220 kV Sant Vicent - Salades (Torrellano) -objecte de la present autorització-, el traçat de la qual discorre pel terme municipal d'Elx (Alacant), promogut per Red Eléctrica de España, SAU, sempre que aquest es desenvolupe amb les previsions del Projecte, l'Estudi d'impacte ambiental i altra documentació que consta en l'expedient i s'adopten les mesures indicades en l'apartat segon d'aquesta resolució.  
  
Amb data 9 de maig de 2016, la Direcció General de Política Energètica i Mines, del llavors Ministeri d'Indústria, Energia i Turisme, va emetre un informe favorable sol·licitat per aquesta direcció general a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica, als efectes previstos en l'article 35.2 de la Llei 24/2013, de 26 de desembre, del sector elèctric, l'article 114 del Reial decret 1955/2000, i de conformitat amb el Decret 88/2005, de 29 d'abril.  
Quant a la necessitat d'aquesta instal·lació, com a requisit previ a justificar pel sol·licitant i avaluar per l'òrgan competent per a la seua autorització, cal indicar que aquesta naix a causa de la limitació de posicions en la ST Salades i la seua impossibilitat d'ampliació per falta d'espai físic, que fa necessari el desenvolupament de la nova subestació ST Torrellano, que confronta amb aquella, modificant la connexió de la línia 220 kV el Palmerar - Salades, per a passar a ser el Palmerar - Torrellano, amb la finalitat d'alliberar la mencionada posició de línia en la ST Salades, que permeta la interconnexió amb la nova ST Torrellano. Aquest canvi de connexió, aprovat en el vigent Pla de desenvolupament de la xarxa de transport d'energia elèctrica 2015-2020, http://www.mincotur.gob.es/energia/planificacion/planificacionelectricidadygas/desarrollo2015-2020/documents/planificaci%C3 %B3n%202015\_2020 %20 %202016\_11\_28 %20VPublicaci%C3 %B3n.pdf, són actuacions denominades com a Alta i Baixa, respectivament, de canvi topologia línia.  
D'altra banda, ha d'entendre's que la instal·lació no generarà incidències negatives en el sistema, caldrà remetre's al pronunciament favorable de l'informe, de 9 de maig de 2016, de la Direcció General de Política Energètica i Mines, en el qual, entre altres aspectes, s'avalua les possibles afeccions de la instal·lació als plans de desenvolupament de la xarxa i a la gestió tècnica del sistema.  
Consta en l'expedient informe favorable del Servei Territorial d'Indústria i Energia d'Alacant, òrgan encarregat de la instrucció de l'expedient ATLIRE/2012/15/46, i proposta de resolució de la Subdirecció General d'Energia i Mines adscrita a aquest centre directiu.  
  
  
Fonaments de dret  
La instrucció i resolució del present procediment administratiu correspon a la Generalitat, per estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.2.a de la Llei 54/1997, de 27 de novembre, del sector elèctric, que són competència de l'Administració general de l'Estat.  
D'acord amb la modificació operada en l'article 3 de la Llei 54/1997, de 27 de novembre, del sector elèctric, per la Llei 17/2007, de 4 de juliol, per la qual es modifica la Llei 54/1997, de 27 de novembre, del sector elèctric, per a adaptar-la al que es disposa en la Directiva 2003/54/CE, del Parlament Europeu i del Consell, de 26 de juny de 2003, sobre normes comunes per al mercat interior de l'electricitat, des del 6 de juliol de 2007, les instal·lacions de transport secundari que no excedisquen l'àmbit territorial de les comunitats autònomes amb competències en la matèria, seran autoritzades per aquestes, tot això sense perjudici del règim transitori per als procediments iniciats amb anterioritat a aquesta data.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la Llei no els serà aplicable aquesta, i es regiran per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
En virtut de la disposició transitòria segona de la Llei 24/2013, de 26 de desembre, del sector elèctric, en relació als expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució conforme a la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador que siga competent conformement a la legislació anterior, al qual correspondrà igualment la resolució dels recursos que, si escau, puguen interposar-se.  
D'acord amb l'article 35.1 de la Llei 54/1997, de 27 de novembre, la instal·lació elèctrica objecte de sol·licitud constitueix part de la xarxa de transport secundari.  
D'acord amb el que es disposa en l'article 36.2 de la Llei 54/1997, de 27 de novembre, del sector elèctric, l'article 121 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i l'article 8 del Decret 88/2005, de 29 d'abril, sense perjudici de l'exempció que preveu aquest últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten.  
  
D'acord amb l'article 36.1 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la modificació d'instal·lacions elèctriques pertanyents a la xarxa de transport requereix autorització administrativa prèvia, excepte quan la modificació tinga la consideració de «no important» segons el que es preveu en l'article 13 del mencionat Decret 88/2005, de 29 d'abril.  
D'acord amb l'article 7.1.b del Decret 88/2005, de 29 d'abril, el projecte d'execució de la modificació d'instal·lacions de la xarxa de transport necessita l'aprovació administrativa, excepte quan la modificació tinga la consideració de «no important» segons el que es preveu en el segon paràgraf de l'article 13 de l'esmentat Decret 88/2005, de 29 d'abril.  
D'acord amb l'article 52 de la Llei 54/1997, de 27 de novembre, les instal·lacions de transport d'energia elèctrica es declaren, amb caràcter general, d'utilitat pública, a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas. Conforme a l'article 53.1 d'aquesta norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, per a la qual cosa hauran d'incloure una relació concreta i individualitzada dels béns o drets que consideren de necessària expropiació.  
D'acord amb l'article 36.3 de la Llei 54/1997, de 27 de novembre, l'article 114 del Reial decret 1955/2000, d'1 de desembre, i l'article 9.6 del Decret 88/2005, de 29 d'abril, la present instal·lació requereix la sol·licitud d'informe previ a l'Administració General de l'Estat (actualment a la Direcció General de Política Energètica i Mines, del Ministeri per a la Transició Ecològica), en el qual aquesta consignarà les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulats en la mencionada llei. El dit informe haurà de tindre's en compte en l'atorgament de l'autorització.  
En coherència amb el que s'estableix en la normativa en matèria d'impacte ambiental sobre la no-fragmentació de projectes, que aborden conjuntament actuacions singulars però connexes, sobre un mateix àmbit territorial delimitat, i de conformitat amb l'epígraf 2.g de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març, el projecte de la línia entre SE Santa Anna i SE Torrellano, i les modificacions associades per a permetre la seua connexió, entre les quals es troba la modificació objecte d'aquesta autorització, està sotmés a avaluació d'impacte ambiental.  
D'acord amb l'article 15 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, l'òrgan substantiu en resoldre l'autorització o aprovació del projecte recollirà, quan siga necessari, una descripció de les principals mesures per a evitar, reduir o eliminar els efectes adversos en relació amb l'avaluació ambiental realitzada.  
  
Per ser el present procediment relatiu a l'autorització administrativa d'una línia de transport de 220 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, és aplicable el capítol XX «De les infraestructures del sector energètic» d'aquesta norma legal.  
  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el sistema.  
Conforme al que es disposa en l'article 75 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, la instal·lació objecte de la present autorització, requerirà sol·licitar informe a l'administració urbanística competent, a l'objecte rebre al·legacions sobre l'adaptació de la instal·lació al planejament urbanístic que siga aplicable.  
  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en aquest cas, en concret el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i especialment, en la seua Instrucció tècnica complementària ITC-LAT 07 «Línies aèries amb conductors nus».  
Per a la sol·licitud de declaració d'utilitat pública, en concret, de la instal·lació a executar són aplicables el procediment i les disposicions contingudes en el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril.  
En virtut del que es disposa en l'article 56 de la Llei 54/1997, i en el que siga aplicable de l'article 158 del Reial decret 1955/2000, la servitud de pas aeri d'energia elèctrica tindrà la consideració de servitud legal i comprendrà: el vol sobre el predi servent, l'establiment de pals, torres o suports fixos per a la sustentació de cables conductors d'energia, tot això incrementat en les distàncies de seguretat que reglamentàriament s'establisquen, i el dret de pas o accés i l'ocupació temporal de terrenys o altres béns necessaris per a construcció, vigilància, conservació, reparació de les corresponents instal·lacions, així com la tala d'arbrat, si és necessari.  
  
Les referències al Reial decret legislatiu 1/2008, d'11 de gener, s'entenen sense perjudici del que es disposa en la Llei 21/2013, de 9 de desembre, d'avaluació ambiental, en particular del que es preveu en la seua disposició transitòria primera i la seua disposició final onzena.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar autorització administrativa prèvia per al canvi topològic de la línia elèctrica d'alta tensió 220 kV, simple circuit, ST el Palmerar - ST Salades, desconnectant-se d'aquesta última i passant a la nova ST Torrellano en lloc de la ST Salades, situada en el terme municipal d'Elx, província d'Alacant, que es relaciona a continuació:  
  
- Desmuntatge del tram actual de la línia aèria de 220 kV, simple circuit, el Palmerar - Salades, comprés entre el suport T-265 i el pòrtic de l'ST Salades, amb una longitud afectada de 434 m i conductor tipus LA-380 (GULL) amb un conductor per fase (simplex). Comprén el desmuntatge del suport final de línia denominat T-264, previ al pòrtic de l'ST Salades.  
- Construcció del nou tram de la línia aèria de 220 kV, simple circuit, comprés entre el suport T-265 existent i el pòrtic de la nova ST Torrellano, que passa a denominar-se la línia com a Línia 220 kV el Palmerar - Torrellano, amb una longitud afectada de 388 m i conductor tipus LA-380 (GULL) amb un conductor per fase (simplex). Comprén la instal·lació d'un nou suport fi de línia, denominat novament T-264, previ al pòrtic de l'ST Torrellano, i la regulació de l'obertura entre el suport T-265 existent i el nou suport T-264.  
La modificació de la línia comporta una reducció en aquesta de 46 metres, que passa a denominar-se Línia 220 kV de simple circuit el Palmerar - Torrellano.  
D'acord amb la documentació presentada, les característiques administratives i tècniques de la modificació autoritzada són:  
  
RECORREGUT AERI  
Longitud en aeri (m) 388  
Inici aeri Suport núm. T-265  
Final aeri Pòrtic ST Torrellano  
Nre. de circuits 1  
Nre. de conductors per fase 1 (simplex)  
Tensió nominal, UO/U (kV eficaç) 220  
Tensió màxima suportada, Um (kV) 245  
Potència màxima de transport (MVA x circuit) 800  
Tipus de conductor de fase LA-380 (GULL)  
Material conductor de fase Alumini - Acer  
Secció total conductor de fase (mm²) 381.5  
Potència màxima de transport segons densitat de corrent de la ITC-LAT 07 del RD 223/2008 (MVA x circuit) 800  
Nre. cables de conductor terra-òptic 2  
Tipus de conductor terra-òptic 1 x OPGW Tipus I + 1 x Ac-50  
Diàmetre nominal (mm) 15,3  
Material conductor de terra: Alumini-Acer  
Tipus d'aïllador Cautxú de silicona  
(Composite Tipus 11)  
Tensió suportada a freqüència industrial sota pluja (50 Hz) (kV eficaç) 525 kV  
Tensió suportada a xoc (kV) 950 kV  
Nre. total de suports línia nous 1  
Tipus de suports (i núm. de cada tipus) D2A4F/38,75-FL (1)  
Forma dels suports Fust troncopiramidal de secció quadrada, des de la seua base al braç inferior, prismàtica des d'aquest al superior i dos castellets en la part superior per als cables de terra-òptic. Travessers doble bandera.  
Material dels suports Metàl·lics, constituïts per perfils angulars de costats iguals galvanitzacions en calent.  
Fonamentació Fonamentacions monobloc tipus pota d'elefant, i massissa de formigó en massa tipus H20, segons dimensions de projecte.  
Presa de terra En tots els suports, segons projecte. Suport no freqüentat.  
  
  
El pressupost total del projecte de la instal·lació objecte de la present autorització és de tres-cents cinquanta-un mil quatre-cents nou euros (351.409,00 euros).  
Amb independència de les característiques tècniques de la instal·lació que s'autoritza per aquesta, detallades anteriorment, i de les modificacions que eventualment puguen ser certificades per la persona directora facultativa de l'obra a la seua finalització, i recollides en l'autorització d'explotació del Servei Territorial d'Indústria i Energia d'Alacant, es fa constar als efectes retributius que puguen correspondre, que la nova línia 220 kV simple circuit el Palmerar - Torrellano, queda escurçada en 46 metres, respecte a longitud que tenia la línia 220 kV simple circuit el Palmerar - Salades.  
De conformitat amb el primer paràgraf de l'article 36.3 de Llei 54/1997, de 27 de novembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part de Red Eléctrica de España, SA Unipersonal, d'acord amb altres disposicions que siguen aplicables, i especialment les relatives a l'ordenació del territori i al medi ambient.  
  
D'acord amb el que es preveu en l'últim paràgraf de l'article 36.3 de la Llei 54/1997, de 27 de novembre, del sector elèctric, la present autorització s'atorga tenint en compte el que es disposa en l'informe, de 9 de maig de 2016, de la Direcció General de Política Energètica i Mines del Ministeri d'Indústria, Energia i Turisme.  
Conforme al que es disposa en la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els seus articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de la mencionada llei, en la redacció donada per l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, les obres relacionades amb la instal·lació objecte de la present autorització no estaran sotmeses a llicència urbanística o a qualsevol altre acte de control preventiu municipal, tot això sense perjudici d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
Conforme al que es disposa en el punt segon de la Declaració d'impacte ambiental formulada amb data del 26 de juny de 2014, per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, addicionalment a les mesures adoptades en el projecte presentat, es contemplaran les següents condicions:  
1. Es tindrà en compte la presència en la zona pròxima al parc industrial d'Elx d'oroneta de ribera. A aquest efecte, si es realitzen obres d'excavació entre la segona meitat de març i abril, i es generen talussos sorrencs, es vigilarà per a evitar que siguen colonitzats. En cas de detectar-se els seus nius i a fi d'evitar molèsties sobre la colònia en l'època de cria, haurà de coordinar-se a través del Servei Territorial de Medi Ambient (unitat competent en vida silvestre) la manera d'actuar.  
  
2. D'acord amb l'informe en matèria d'inundabilitat, els suports s'hauran de situar fora de les zones de fluxos preferents, zones més deprimides o llits relictes, de manera que les possibles avingudes de les zones ni afecten ni interrompen l'ús i la finalitat per a la qual es construeix la línia elèctrica, segons estableix el PATRICOVA en el seu article 26.1.  
3. Durant les obres i tasques de manteniment, en els trams en què la línia queda pròxima a terreny forestal o sobre aquest mateix, hauran d'adoptar-se les mesures de prevenció d'incendis establides en el Decret 7/2004, de 23 de gener.  
4. Haurà d'obtindre's permís d'ocupació de muntanya d'utilitat pública (suport A2) i en cas necessari comunicar l'encreuament del camí ramader (assagador dels Mollons de Bru), d'acord respectivament amb la instrucció d'11 de juny de 2012, de la Direcció General de Medi Natural, per a ocupació de muntanyes d'utilitat pública i la instrucció de 13 de gener de 2012, de la Direcció General de Medi Natural sobre camins ramaders.  
5. La neteja de vegetació forestal sota la línia es realitzarà d'acord amb el que s'estableix en el Decret 150/2010, de 24 de setembre.  
6. Es procedirà a la correcta gestió dels residus generats, quedant prohibida la crema de restes vegetals. Es restauraran a les seues condicions inicials les àrees que s'hagen vist alterades per les obres.  
7. Les accions incloses en el Programa de vigilància ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
8. Qualsevol modificació o ampliació del projecte presentat, haurà de ser comunicada a l'òrgan ambiental que estableix, si escau, l'aplicació de noves mesures correctores.  
El titular de la present autorització tindrà els drets, deures i obligacions recollits en el títol VI de la Llei 24/2013, de 26 de desembre, del sector elèctric i el seu desplegament reglamentari. En tot cas, Red Eléctrica de España, SA Unipersonal, haurà d'observar els preceptes, mesures i condicions que s'establisquen en la legislació aplicable a cada moment a l'activitat de transport d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte d'execució de la instal·lació autoritzada en el punt primer d'aquesta resolució, segons el projecte tècnic de data gener de 2012 presentat, redactat per persona tècnica titulada competent, i visat pel col·legi corresponent en data 1 de febrer de 2012, que habilita Red Eléctrica de España, SA Unipersonal, a la construcció de la instal·lació interessada complint els requisits tècnics exigibles i d'acord a les següents condicions:  
1. La instal·lació elèctrica haurà d'executar-se segons el projecte i els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent aprovació.  
  
2. La instal·lació a executar complirà, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i especialment, en la seua Instrucció tècnica complementària ITC-LAT 07 «Línies aèries amb conductors nus».  
3. El termini d'execució de la instal·lació serà de díhuit (18) mesos des de l'endemà de notificar-se. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan directiu, que anirà acompanyada a aquest efecte de la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 18.2 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, Red Eléctrica de España, SA Unipersonal comunicarà al Servei Territorial d'Indústria i Energia d'Alacant el començament de les obres, el qual al seu torn ho comunicarà a l'òrgan ambiental en nom d'aquesta direcció general com a òrgan substantiu.  
5. Així mateix, el titular de la present resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia d'Alacant.  
  
6. El titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. El titular de la present resolució estarà obligat a observar els deures i obligacions derivats de la legislació de prevenció d'incendis forestals en l'execució d'obres i treballs que es realitzen en terreny forestal o en els seus voltants.  
8. Sense perjudici dels que preveuen l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
9. Finalitzades les obres de construcció de la instal·lació, Red Eléctrica de España, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia d'Alacant a l'efecte de l'article 18.2 del Reial decret legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. A aquesta comunicació s'hi adjuntarà un certificat de direcció i final d'obra, subscrit per persona facultativa competent, en què s'acreditarà que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan l'esmentat certificat de direcció i final d'obra no estiga visat pel corresponent col·legi professional, s'hi adjuntarà l'oportuna declaració responsable segons el que indica la Resolució de 22 d'octubre de 2010, de la Direcció General d'Energia, publicada en el DOGV núm. 6389 de data 3 de novembre de 2010.  
  
10. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servei Territorial d'Indústria i Energia d'Alacant ho comunicarà a aquesta direcció general, així com a l'òrgan ambiental a l'efecte de l'article 18.2 del Reial decret legislatiu 1/2008, d'11 de gener, en nom d'aquesta direcció general com a òrgan substantiu.  
11. Aquesta direcció general, amb el tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Declarar, en concret, la utilitat pública per a l'establiment de la línia elèctrica autoritzada en el punt primer de la present resolució, que haurà de concretar-se amb l'afecció a les finques particulars incloses en la relació de l'annex I de la present resolució, amb l'abast i els efectes previstos en el títol IX de la Llei 54/1997, de 27 de novembre, del sector elèctric i de les seccions 2a i 3a del capítol V del títol VII del Reial decret 1955/2000, d'1 de desembre.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació a l'efecte de l'article 52 de la Llei, de 16 de desembre de 1954, sobre expropiació forçosa, adquirint Red Eléctrica de España, SA Unipersonal la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
D'acord amb l'incís a de l'article 155 del Reial decret 1955/2000, d'1 de desembre, queda extingida la servitud de pas de la instal·lació autoritzada i declarada d'utilitat pública en concret d'aquelles finques que com a conseqüència de la modificació autoritzada en el present acte administratiu deixen d'estar afectades. Així mateix, el primitiu amo o els seus causahavents d'aquestes finques, d'acord amb el que preveu l'article 54 i concordants de la Llei d'expropiació forçosa i el seu reglament de desplegament, podran exercir el dret de reversió.  
  
Quart  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació de la present resolució en el Boletín Oficial del Estado, a l'efecte de notificació de la present resolució, quan els interessats siguen desconeguts, s'ignore el lloc de la notificació o bé, intentada aquesta, no s'haja pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació de la present resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o havien d'emetre, condicionat tècnic al projecte d'execució, i les que van informar, o havien d'informar, durant la tramitació de la declaració, en concret, de la utilitat pública als titulars de béns i drets afectats, així com als restants interessats en l'expedient, tal com preveu l'article 52 de la Llei, de 16 de desembre de 1954, d'expropiació forçosa.  
  
- Traslladar la present resolució a la Direcció General de Política Energètica i Mines del Ministeri per a la Transició Ecològica, i a la Comissió Nacional dels Mercats i la Competència.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Contra la present resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptat des de l'endemà de ser notificada, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 9 de juliol de 2018.- La directora general d'Indústria i Energia: Maria Empar Martínez Bonafé.